b"\n_START_ARTICLE_\nNajdalj\xc5\xa1i dokumentiran ostrostrelski zadetek\n_START_PARAGRAPH_\nNajdalj\xc5\xa1i dokumentiran ostrostrelski zadetek zajema ostrostrelce, ki so z uporabo ostrostrelske pu\xc5\xa1ke ter drugih pripomo\xc4\x8dkov na dolgih razdaljah zadeli sovra\xc5\xbenika, pri \xc4\x8demer so zadetek lahko potrdili._NEWLINE_Poleg intenzivnega treninga na razdaljah preko 1,25 km je potrebno pri zadetku upo\xc5\xa1tevati \xc5\xa1e \xc5\xa1tevilne druge dejavnike: vi\xc5\xa1ina, naklon strela, vrsta in kakovost naboja, temperatura okolja, oro\xc5\xbeja in naboja, vidljivost, veter, zra\xc4\x8dni upor,...\n_START_SECTION_\nZgodovina\n_START_PARAGRAPH_\nVe\xc4\x8djo pozornost (ter s tem tudi razvijanje potrebne oboro\xc5\xbeitve, opreme, tehnike streljanja,...) je daljinsko ostrostrelstvo prejelo med vietnamsko vojno. Carlos Hathcock je med letoma 1967 in 2002 dr\xc5\xbeal rekord in sicer na razdalji 2.286 m. Med vojno je uradno dosegel 93 zadetkov, preden je bil po\xc5\xa1kodovan in poslan v zaledje oz. domov. Po vrnitvi v ZDA je Hathcock pomagal ustanoviti ostrostrelsko \xc5\xa1olo Korpusa mornari\xc5\xa1ke pehote ZDA: Izvidni\xc5\xa1ko-ostrostrelska \xc5\xa1ola Korpusa mornari\xc5\xa1ke pehote ZDA. _NEWLINE_\xc5\xa0ele po trideset letih je kanadski ostrostrelec Arron Perry (Princess Patricia's Canadian Light Infantry) postavil nov rekord, ki pa ga je dr\xc5\xbeal le nekaj dni. Pripadnik iste enote, Rob Furlong, je marca 2002 postavil nov rekord z razdaljo 2.430 m._NEWLINE_Trenutni rekord je maja 2017 postavil neimenovani kanadski ostrostrelec, ki je dosegel zadetek na razdalji 3.540 m."